ការសំភាសន៍របស់បងស្រី ស្រេង រែន

ក៖ អ្នកដែរសំភាសន៍គេមានឈ្មោះថា ជាង​ស៊ីអ៊ាវ

ខ៖ អ្នកដែរអោយគេសំភាសន៍មានឈ្មោះថាស្រេង រែន៕

 ការសង្ខេបប្រវត្តិរបស់បងស្រី ស្រេង រែន

 បងស្រី ស្រេង រែន មានអាយុ36ឆ្នាំ នោក្នុងឆ្នាំ2018

 បងស្រី ស្រេង រែន មានភេទស្រី

 បងស្រី ស្រេង រែន មានទីលំនៅបច្ចុប្បន្ននៅភូមិភូមិក្រូច ឃុំកន្សោមអក ស្រុកកំពង់ត្របែក ខេត្តព្រៃវែង

ក៖ ចឹងជាដំបូងខ្ញុំសូមអរគុណច្រើនបងដែរបានអោយខ្ញុំសំភាសន៍ពីប្រវត្តិរបស់បង ហើយការសំភាសន៍ នេះត្រូវបានរៀបចំឡើងដោយសកលវិទ្យាល័យមួយដែរនៅអាមេរិចដែរមានឈ្មោះថាBYU ហើយដោយសារតែសកលវិទ្យាល័យមានគោលបំណងចង់រក្សាពីប្រវត្តិប្រជាជនខ្មែរដើម្បីទុកអោយកូនចៅ ជំនាន់ក្រោយៗពួកគាត់បានស្គាល់ពីប្រវត្តិរបស់ឪពុកម្ដាយ នឹងប្រវត្តិរបស់ដូចតា ចឹងនៅពេលដែរខ្ញុំបាន សំភាសន៍បងហើយខ្ញុំនឹងដាក់ការសំភាសន៍មួយនេះទៅក្នុងវេបសាយរបស់សាលាដែរមានឈ្មោះថា [www.cambodianoralhistories.byu.edu](http://www.cambodianoralhistories.byu.edu) ចឹងហាសបង ចឹងតើបងយល់ព្រមដើម្បីអោយខ្ញុំដាក់ការសំភាសន៍ មួយនេះទៅក្នុងវេបសាយរបស់សាលាដែរទេបង?

ខ៖ ព្រមតើអូនមានអី

ក៖ ចឹងសំរាប់ខ្ញុំជាអ្នកដែរសំភាសន៍បងខ្ញុំមានឈ្មោះថា ជាង ស៊ីអ៊ាវ ហើយថ្ងៃខែដែរខ្ញុំបានសំភាសន៍មួយនេះត្រូវបាន ធ្វើឡើងនៅថ្ងៃទី19 ខែ3 ឆ្នាំ2018 ចឹងសំរាប់បងមានឈ្មោះពេញរបស់បងនឹងមាន ឈ្មោះអីគេដែរបង?

ខ៖ មានឈ្មោះស្រេង រែន

ក៖ ឈ្មោះស្រេង រែន ចុះមានឈ្មោះហៅក្រៅទេបង?

ខ៖ ហៅក្រៅនឹងហៅចាន់ធី

ក៖ ចុះកាលពីក្មេងនឹងធ្លាប់មាននរណាហៅឈ្មោះបងអីផ្សេងទៀតទេបង?

ខ៖ អត់មានទេនឹង

ក៖ អត់ទេណបង ចុះសព្វថ្ងៃនឹងបងអាយុប៉ុន្មានដែរបង?

ខ៖ ខ្ញុំអាយុ36ឆ្នាំ

ក៖ ចុះថ្ងៃខែឆ្នាំកំណើតរបស់បងនឹងបងមានដឹងបងកើតនៅថ្ងៃខែឆ្នាំណាដែរទេបង?

ខ៖ អត់ចងចាំទេដឹងតែកើតនៅឆ្នាំ1982

ក៖ នៅឆ្នាំ1982 ចុះខែថ្ងៃបងមិនចងចាំដែរ?

ខ៖ នឹងអត់ចងចាំទេ

ក៖ អូ៎!បាទបង ចុះឆ្នាំច័ន្ទគតិហាសបងមានដឹងថាបងឆ្នាំអីគេដែរទេ?

ខ៖ ឆ្នាំច័ន្ទគតិម៉េចវិញហោស?

ក៖ លក្ខណះថាឆ្នាំជូត ឆ្លូវ ខាល ថោះហាសបង?

ខ៖ បងដឹងតើបងកើតនៅឆ្នាំជូត

ក៖ អូ៎!ឆ្នាំជូតណបង ចុះកន្លែងកំណើតរបស់បងនឹងបងមានដឹងថាបងកើតនៅណាដែរទេ?

ខ៖ ខ្ញុំកើតនៅព្រៃវែង

ក៖ ចុះនៅភូមិអី ឃុំអីគេដែរបង?

ខ៖ ​នៅស្រុកកំពង់ត្របែក នៅខេត្តព្រៃវែង

ក៖ ចុះភូមិ ឃុំវិញបង?

ខ៖ ភូមិកណន្សោមអក

ក៖ នឹងឃុំ ចុះភូមិវិញបង?

ខ៖ មើលឃុំកន្សោមអក ស្រុកកំពង់ត្របែក នឹងនៅខេត្តព្រៃវែង

ក៖ ប៉ុន្តែភូមិអីគេដែរបង?

ខ៖ ភូមិនឹងនៅភូមិក្រូច

ក៖ ចឹងបងនៅភូមិក្រួចមែនទេបង ចឹងបងមានបងប្អូនចំនួនប៉ុន្មាននាក់ដែរបង?

ខ៖ ខ្ញុំមានបងប្អូនចំនួន4នាក់

ក៖ ចុះបងជាកូនទីប៉ុន្មានដែរបង?

ខ៖ ខ្ញុំជាកូនទី2នឹង

ក៖ ចុះមានស្រីប៉ុន្មាននាក់ ហើយនឹងប្រុសប៉ុន្មាននាក់ដែរបង?

ខ៖ មានស្រី3នាក់នឹង ប្រុសម្នាក់ ហើយប្រុសនឹងបងគេ

ក៖ អូ៎!បាទចុះបងអាចប្រាប់ឈ្មោះបងប្អូនរបស់បងបានទេ ថាបងប្អូនឈ្មោះអីគេខ្លះដែរចឹងហាស?

ខ៖ បងគេនឹងឈ្មោះរីម

ក៖ នឹងហើយបងគេមែនទេបង ចុះទី2វិញបង?

ខ៖ ទី2នឹងខ្ញុំនឹងហើយ

ក៖ ចុះទី3វិញបង?

ខ៖ ទី3នឹងឈ្មោះរ៉េត ដល់ពេលដែរទី4នឹងឈ្មោះណារី

ក៖ អូ៎!ពៅគេឈ្មោះណារីហោសបង ប៉ុន្តែពួកគាត់មានគ្រួសារអស់ហើយមែនទេបង?

ខ៖ នៅទេមាននៅ2នាក់ទៀតនឹង

ក៖ នៅប្អូនពៅនឹងហោសបង?

ខ៖ នៅពីរនាក់ទៀតនៅឈ្មោះ ណារ៉េត នឹងឈ្មោះណារី នៅធ្វើការងារនៅរោងចក្រនឹង

ក៖ ប៉ុន្តែពួកគាត់នឹងនៅអាយុច្រើនៗៗដែរតើហីបង?

ខ៖ គេអាយុច្រើនៗៗដែរហើយនឹងអាយុម៉្ភៃក្រាស់អស់ហើយនឹង

ក៖ អូ៎!បាទបង ចុះបងមានចងចាំថាបងធ្វើអីគេដែរខ្លះជាមួយបងប្អូនរបស់បងទេ ដូចថាធ្លាប់លេងអីគេ ជាមួយគា្នដែរទេបង?

ខ៖ មានដែរតើ

ក៖ បងដូចជាពេលណុងបងលេងអីគេជាមួយគ្នាខ្លះដែរទៅបង?

ខ៖ កាលណុងខ្ញុំមិនសូវបានលេងអីទេអូនពីព្រោះនិយាយតាមត្រង់តែម្ដងនឹង

ក៖ បាទបងនិយាយមក?

ខ៖ និយាយពីប្រវត្តិពិតតែម្ដងនឹងកាលណុងម្ដាយឈឺហើយបានមកដេកពេទ្យរូស្ស៊ីនេះ3ឆ្នាំ

ក៖ អូ៎!គាត់កើតអីដែរបង?

ខ៖ គាត់នឹងរៀបរោគស្រ្តីហាស

ក៖ អូ៎!បាទបងបាទ?

ខ៖ ​ ដល់ពេលចឹងខ្ញុំហើយនឹងបងគេកាលណុងវារៀងនៅស្ទើរៗៗដែរនឹងទើបតែអាយុប្រហែលនៅ13-14ឆ្នាំអីដែរនឹងប្អូននៅតូចៗៗនឹង ចឹងនៅគ្រប់គ្រងចឹងមិនសូវបានទៅរៀនទេ និយាយទៅកាលណុងក្រ ណាស់និយាយឡើងនឹងវាអួលដើមកណាស់

ក៖ ប៉ុន្តែចង់និយាយថាបងធ្លាប់លេងឡឹកបាយឡ រឺមួយក៏លេងបិទពួនអីជាមួយបងប្អូនរបស់បងដែរទេ?

ខ៖ អត់ដែរទេអត់សូវបានលេងទេ

ក៖ ប៉ុន្តែធ្លាប់បានលេងមែនទេបង?

ខ៖ ធ្លាប់ប៉ុន្តែវាមិនបានស្និទ្ធិស្នាលអីចឹងហាស យើងវាក្រហាសចឹងយើងប្រឹងរក

ក៖ អូ៎!ចឹងម្នាក់ៗៗនឹងខំប្រឹងរករៀងខ្លួនមែនទេបង?

ខ៖ ចា៎!ទៅបេះសណ្ដែកបេះអីអោយគេចឹងទៅណាស់ មកស៊ីឈ្នួលអីអោយគេនឹង

ក៖ បាទបងចុះកាលពីនៅក្មេងនឹងបងចូលចិត្តលេងអីគេដែរចាមួយបងប្អូនរបស់បងដែរទៅ អត់សូវបានលេងប៉ុន្តែចូលចិត្តធ្វើអីគេដែរទៅ?

ខ៖ ចូលចិត្តលេងបិទពួន

ក៖ ចូលចិត្តលេងបិទពួនណបង ចុះធ្លាប់ទៅស្រែអីជាមួយគាត់ដែរទេបង?

ខ៖ ទៅនាំប្អូនទៅដឹកគោដឹកអីចឹងណាស់

ក៖ ប៉ុន្តែភាគច្រើននឹងធ្វើអីគេដែរទៅបងធ្វើអីគេដែរនៅស្រែនឹងបង?

ខ៖ នាំប្អូនទៅដឹកគោនឹងអត់ហ៊ានបណ្ដោយចឹងហាសនៅតូចៗៗពេកចឹងហាស

ក៖ អូ៎!យផងទៅជួយមើលគាត់ណបងណ?

ខ៖ នឹងហើយទៅជួយមើលចឹងទៅយលងមិនហ៊ានផ្ញើរគេចឹងហាស ដោយសារតែវានៅតូចៗៗពេក

ក៖ ចុះដូចជាបងប្អូនរបស់បងនឹងសព្វថ្ងៃគាត់នៅណាខ្លះដែរបង?
ខ៖ មួយមានគ្រួសារនៅកំពង់ត្របែកនឹង ហើយមានពីរនាក់នឹងនៅដំបូលខៀវ

ក៖ ​នៅកំពង់ត្របែកនៅព្រៃវែងនឹងហោសបង?

ខ៖ នៅព្រៃវែងនឹងណាស់

ក៖ ចឹងមានន័យថាបងប្អូនរបស់បងមាន3នាក់នៅភ្នំពេញ ហើយនឹងម្នាក់ទៀតទៅនៅព្រៃវែង?

ខ៖ ចា៎!នឹងហើយ

ក៖ ប៉ុន្តែដូចជាបងប្អូនរបស់បងនឹងធ្វើអីគេខ្លះដែរនៅស្រុកនឹងនៅភ្នំពេញនឹងបង?

ខ៖ នៅភ្នំពេញនឹងធ្វើការងាររោងចក្រពីរនាក់

ក៖ នៅទាំងពីរនាក់នឹងតែម្ដងនឹងហោសបង?

ខ៖ ចា៎!ហើយបងប្រុសនឹងនៅផ្ទះនៅស្រុកនឹងធ្វើស្រែធម្មតានឹង

ក៖ ចឹងសំរាប់បងនឹងនៅជាមួយក្រុមគ្រួសាររបស់បងនៅនឹង?

ខ៖ ចា៎!នៅជាមួយគ្រួសារនៅនេះ

ក៖ ចុះម្ដាយរបស់បងនឹងគាត់មានឈ្មោះអីគេដែរបង?

ខ៖ គាត់ឈ្មោះអ៊ុក គី

ក៖ គាត់ឈ្មោះអ៊ុក គី ចុះគាត់មានអាយុប៉ុន្មានដែរឥឡូវនឹងបង?

ខ៖ គាត់អាយុ62ឆ្នាំហើយនឹង

ក៖ ប៉ុន្តែគាត់នៅរស់សព្វថ្ងៃនឹងមែនទេបង?

ខ៖ គាត់នៅរស់សព្វថ្ងៃនឹងហាស

ក៖ ប៉ុន្តែគាត់រស់នៅណាវិញបង?

ខ៖ គាត់នៅស្រុក

ក៖ ​ គាត់នៅជាមួយបងប្រុសរបស់បង?

ខ៖ គាត់នៅផ្ទហដោយខ្លួនបងប្រុសគាត់នៅផ្ទះដោយខ្លួននឹងគ្រាន់តែផ្ទះនៅជាប់គ្នាចឹងហាស

ក៖ អូ៎!ប៉ុន្តែផ្ទះជាប់គា្នដែរទេណបង?

ខ៖ ចា៎!ហើយកូនរបស់បងនឹងផ្ញើរអោយគាត់មើលអោយចឹងទៅណាស់

ក៖ អូ៎!បាទបងចឹង?

ខ៖ ពេលដែរយើងរកលុយកាក់បានចឹងខ្លះចឹងទៅយើងផ្ដល់អោយគាត់ខ្លះចឹងទៅ នឹងផ្ដល់អោយកូនខ្លះ ដែរចឹងទៅណាស់

ក៖ អូ៎!លក្ខណះថាអោយគាត់ជួយចិញ្ចឹមកូនរបស់យើងហោសបង?

ខ៖ ចា៎!!នឹងហើយ

ក៖ ចុះសំរាប់ម្ដាយរបស់បងនឹងគាត់កើតនៅណាដែរបងមានដឹងអត់បង?

ខ៖ គាត់កើតនៅស្រុកកំណើតរបស់គាត់នឹងនៅណុងតែម្ដងនឹង

ក៖ អូ៎!ចឹងហោសបង?

ខ៖ ដូចថាគាត់នៅផ្ទះរាល់ថ្ងៃនឹងគាត់នៅដូចថាផ្ទះគាត់នៅតាំងពីដើមមកនឹងហាស

ក៖ បាទបងចុះឪពុករបស់បងនឹងគាត់ឈ្មោះអីគេដែរបង?

ខ៖ គាត់ឈ្មោះស សារ៉ន គាត់នៅខាងឈើកាច់ហោស

ក៖ អូ៎!បាទប៉ុន្តែដូចជាគាត់អាយុប៉ុន្មានដែរបង?

ខ៖ គាត់អាយុប្អូនម៉ែរបស់ខ្ញុំនឹងគាត់អាយុ59ឆ្នាំនឹង

ក៖ ចុះបងមានដឹងថាគាត់កើតនៅឆ្នាំណាដែរទេបង?

ខ៖ មិនដឹងផងនឹងមិនដែរសួរផងនឹង

ក៖ បាទបងចឹងបងគ្រាន់តែដឹងថាគាត់អាយុ59ឆ្នាំនឹង?

ខ៖ ចា៎!!គាត់អាយុ59ឆ្នាំនឹង ហើយម្ដាយអាយុ62នឹង

ក៖ បាទចឹងឪពុករបស់បងនឹងគាត់កើតនៅឆ្នាំ1959បង ចឹងសំរាប់ម្ដាយរបស់បងវិញគាត់កើតនៅឆ្នាំ1956?

ខ៖ គាត់កើតនៅឆ្នាំ1956

ក៖ បាទបងចឹងមានន័យថាខុសគ្នាប៉ុន្មានដែរ3ឆ្នាំមែនទេបង?

ខ៖ ខុសគ្នា3នឹង

ក៖ ចឹងបាទឪពុករបស់បងនឹងគាត់នៅខេត្តព្រៃវែងនឹងប៉ុន្តែគាត់នៅឈើកាច់?

ខ៖ ចា៎!នឹងហើយគាត់នៅស្រុកបាភ្នំ

ក៖ ចុះឪពុករបស់បងនឹងគាត់នៅរស់ដែរតើហីបង?

ខ៖ ​ គាត់នៅរស់ដែរតើនឹង

ក៖ គាត់នៅជាមួយយាយ?

ខ៖ នឹងហើយៗៗគាត់នៅជាមួយ

ក៖ អូ៎!បាទបងល្អ ចុះកាលពីឪពុករបស់បងនឹងកាលពីគាត់នៅកំលោះនឹងកាលពីគាត់នៅមានគ្រួសារថ្មីៗ នឹងគាត់ធ្វើអីគេសំរាប់ចិញ្ចឹមជីវិតដែរបង?

ខ៖ គាត់ធ្វើស្រែនឹង

ក៖ ចឹងគាត់ធ្វើតែស្រែទេណបង?

ខ៖ ចា៎!គាត់ធ្វើស្រែចុះនៅសម័យណុងអត់មានរកអីផងនឹង

ក៖ ចុះគាត់ជាមនុស្សកាចរឺមួយក៏ស្លូតដែរបង?

ខ៖ ឪពុករបស់ខ្ញុំគាត់ស្លូតណាស់គាត់ស្លូតជាងម្ដាយ

ក៖ អូ៎!ចឹងមានន័យថាម្ដាយរបស់បងនឹងគាត់កាចហោសបង?

ខ៖ ម្ដាយរបស់ខ្ញុំនឹងមិនមែនថាគាត់កាចណាស់ណាទេប៉ុន្តែគ្រាន់តែថាគាត់ ដូចថាពីរនាក់ចឹងឪពុកនឹង គាត់ស្លូតជាង

ក៖ អូ៎! បាទបងបាទ?

ខ៖ ធៀបមនុស្សស្រីដឹងស្រាប់ហើយនឹងរៀងឆេវឆាវអីចឹងទៅណាស់

ក៖ បាទៗៗបង ចុះម្ដាយរបស់បងនឹងគាត់ធ្វើអីគេដែរសំរាប់ចិញ្ចឹមជីវិតដែរបង?

ខ៖ គាត់មិនដែរធ្វើអីទេគាត់នៅតែផ្ទះ​នឹងគ្រាន់តែថាគាត់ធ្វើអីអត់កើតនឹង

ក៖ ប៉ុន្តែចង់និយាយថាកាលពីគាត់នៅក្រមុំនៅអីហាសកាលពីគាត់នៅក្មេងៗៗហាស?

ខ៖ កាលពីគាត់នៅក្មេងហាសគាត់និយាយរួមកាលពីប្រវត្តិរបស់គាត់នឹងគាត់និយាយប្រាប់ខ្ញុំនឹងកាលពី គាត់នៅក្មេងនឹងគាត់ជាគ្រូបង្រៀននឹង

ក៖ ចឹងគាត់ជាគ្រូបង្រៀនហោសបង?

ខ៖ ចា៎!គាត់ជាគ្រូបង្រៀននឹងដល់ពេលឥឡូវនឹងគាត់មានធ្វើអីគាត់នៅតែផ្ទះនឹង

ក៖ អូ៎!បាទបងប៉ុន្តែគាត់ចូលអាត្រេតហើយមែនទេបង?

ខ៖ ចា៎!និយាយរួមនឹងតាំងពីគាត់ឈឺនឹងគាត់ឈប់រហូតនឹង

ក៖ ចឹងគាត់ស៊ីប្រាក់ខែរដ្ឋមែនទេបង?

ខ៖ អត់ទេកាលណុងអត់មានប្រាក់ខែទេកាលណុង

ក៖ អូ៎!ចឹងហោសបង?

ខ៖ គាត់ថាកាលពីមុនហាសកាលពីជំនាន់អាពតអីចឹងហាស រឺមុនអាពតអីចឹងគាត់ជាគ្រូបង្រៀននឹង

ក៖ ប៉ុន្តែគេអត់ដឹងថាគាត់ជាគ្រូបង្រៀនទេណបង?

ខ៖ គេអត់ដឹងទេគាត់ពីជំនាន់អាពតនឹងក៏គាត់គ្រូដែរ ពេលដែរបែកហើយនឹងពេលគាត់មានប្ដីទៅក៏គាត់ឈប់ទៅនឹង

ក៖ អូ៎!បាទបងចុះ?

ខ៖ នឹងពីប្រវត្តិរបស់គាត់និងគាត់និយាយប្រាប់ហាស ខ្ញុំក៏អត់ដឹងដែរនឹង

ក៖ ចុះឪពុករបស់បងគាត់មានធ្លាប់ប្រាប់ពីប្រវត្តិរបស់គាត់ទៅបងទេ កាលពីក្មេងៗៗគាត់ធ្វើអីគេចឹង ហាសបង?

ខ៖ គាត់ថាពីក្មេងៗៗនឹងគាត់ធ្វើជាទាហ៊ានកាលពីជំនាន់អាពតនឹងគាត់ថាគាត់ធ្វើជាទាហ៊ានចឹង

ក៖ បាទបងបាទ?

ខ៖ ពេលដែរបែកចឹងគាត់មានគ្រួសារចឹងគាត់ផ្ទេរមកនៅខាងម្ដាយរបស់ខ្ញុំចឹងហើយគាត់ឈប់ទៅ

ក៖ អូ៎!បាទបងបាទ?

ខ៖ ហើយគាត់មកធ្វើស្រែអីធម្មតាចឹងទៅ

ក៖ ចុះបងមានចងចាំសាច់រឿងអីកាលពីបងនៅជាមួយឪពុកម្ដាយរបស់បងទេ ថាបងធ្លាប់ធ្វើអីគេខ្លះជា មួយគ្នាចឹងហាស?

ខ៖ គ្មានធ្វើអីទេធ្វើតែស្រែនឹងអូន

ក៖ ចឹងធ្វើស្រែជាមួយគ្នាហោសបង?

ខ៖ ចា៎!!នឹងហើយ

ក៖ ចុះមានអនុស្សាវរីយ៍អីដែរបងចងចាំអត់ភ្លេចទេជាមួយឪពុកម្ដាយរបស់បងហាស ធ្លាប់ចងចាំនឹកឃើញអីទេបង?

ខ៖ ចងចាំនឹកឃើញថាកាលពីជំនាន់ណុងវាពិបាកណាស់

ក៖ បាទបងបាទ?

ខ៖ ថាម្ដាយចឹងគាត់ឈឺទៅណាមិនរួចចឹង យើងអាណិតពុកនឹងពុកនឹងគាត់មករកស៊ីតែនៅភ្នំពេញចឹង

ក៖ បាទបងបាទ?

ខ៖ ចុះកាលណុងប្អូននៅតូចៗៗនោះយើងមានតែពីរនាក់បងប្អូនដែររៀងធំជាងគេចឹងហាស

ក៖ បាទបងបាទ?

ខ៖ យើងដើរស៊ីឈ្នួលគេចឹងទៅ បងមើលគោមើលអីធម្មតាចឹងទៅ

ក៖ អូ៎!បាទបងចុះ?

ខ៖ ឪពុកគាត់មិនសូវនៅបានជុំទេពីព្រោះគ្រួសាររបស់យើងវាពិបាកចឹងហាស

ក៖ គាត់រវល់ទៅរកស៊ីនៅខេត្តឆ្ងាយៗៗហោសបង?

ខ៖ នឹងគាត់រវល់ដែរចឹងគាត់ទៅរត់កង់ឌុកកង់អីចឹងហាស

ក៖ ចុះភាគច្រើននឹងគាត់ទៅរកនៅណា គាត់មកភ្នំពេញនឹងរឺទៅណាដែរបង?

ខ៖ គាត់មកភ្នំពេញនឹង ជួនកាលទៅគាត់មកត្រឹមផ្សារចឹងទៅនៅផ្សារកំពង់ត្របែកដែរនៅជិតផ្ទះនឹង

ក៖ បាទគាត់ធាក់ស៊ីខ្លូមែនបង?

ខ៖ កង់ឌុបកាលណុងហោស

ក៖ អូ៎!គាត់រត់កង់ឌុបហោសបង?

ខ៖ ចា៎!គាត់ដឹកបន្លែអោយគេចឹងហាស

ក៖ បាទបងចុះយាយតាខាងឪពុកនឹងបងស្គាល់ឈ្មោះគាត់ដែរទេបង?

ខ៖ អត់ស្គាល់ទេ គាត់ស្លាប់យូរហើយ ដឹងតែដឹងឈ្មោះកាត់ដែរនឹង

ក៖ គាត់មានឈ្មោះអីគេដែរបង យាយតាខាងឪពុកហាស?

ខ៖ ឈ្មោះតាយ៉េង ហើយនឹងយាយគុម

ក៖ ប៉ុន្តែបងមានដឹងថាគាត់កើតនៅណាដែរទេបង យាយតាខាងឪពុកហាស?

ខ៖ ស្រុកកំណើតរបស់គាត់នៅខាងភ្នំនឹង

ក៖ នៅខាងបាភ្នំនឹងហោសបង?

ខ៖ ចា៎!!នៅខាងបាភ្នំនឹង ខ្ញុំមិនដែរសួរប្រវត្តិរបស់គាត់ដែរផងនឹង

ក៖ ប៉ុន្តែបង?

ខ៖ ខ្ញុំកើតមកមិនដែរឃើញមុខគាត់ផងនឹង

ក៖ ចុះយាយតាខាងម្ដាយវិញគាត់មានឈ្មោះអីគេដែរបង?

ខ៖ យាយតាខាងម្ដាយនឹងឈ្មោះតាស្រេង នឹងយាយសុន

ក៖ ប៉ុន្តែស្រុកកំណើតរបស់គាត់នឹងនៅណា នៅខាងម្ដាយរបស់បងដែរ?

ខ៖ អើរស្រុកកំណើតរបស់តានឹងនៅខាងព្រៃចំការនឹង ស្រុកកំណើតយាយម៉ែរបស់ខ្ញុំនឹងនៅព្រៃវែងនឹង ហាស

ក៖ ប៉ុន្តែនឹងខាងម្ដាយទេ?

ខ៖ ចា៎!នឹងនៅខាងម្ដាយ នឹងហើយខាងម្ដាយនឹងខាងម្ដាយទាំងពីរនឹង

ក៖ បាទបងបាទ?

ខ៖ តារបស់ខ្ញុំនឹងនៅខាងព្រៃចំការ តែស្រុកភូមិនឹងជាមួយគា្ននឹង ភូមិជាមួយគា្ននឹងប៉ុន្តែគ្រាន់តែភូមិ វាភ្សេងគា្នចឹងហាសណាស់

ក៖ ប៉ុន្តែវានៅជិតៗៗគា្នទេណបង?

ខ៖ ចា៎!!នៅជិតៗៗគា្នទេនឹង

ក៖ ចុះដូចជាបងមករស់នៅទីក្រុងភ្នំពេញនឹងយូរនៅបង?

ខ៖ យូរដែរហើយនឹង

ក៖ អស់ប៉ុន្មានឆ្នាំដែរបង?

ខ៖ បើនិយាយទៅតាំងពីនៅក្រមុំនឹងយូរដែរហើយនឹង

ក៖ អូ៎!ចឹងបងមកនៅនឹងយូរដែរហើយហោសបង?

ខ៖ ចា៎!ពីមុននឹងនៅទួលសង្កែនឹងធ្វើការងាររោងចក្រហាស

ក៖ បាទបងតាំងពីមានគ្រួសារនឹងបងមកនៅនឹងវិញទៅ?

ខ៖ ចា៎!ពេលដែរមានកូនពីរនាក់ហើយនឹងបានមកនៅនេះនឹងមកនៅនឹងបានប៉ុន្មានអស់4ឆ្នាំហើយនឹង

ក៖ អូ៎!បាទបង?

ខ៖ អស់រយះពេល4ឆ្នាំដែរហើយដែរមកនៅនឹងហោសមករកស៊ីលក់ពោតអស់4ឆ្នាំហើយ

ក៖ បាទបងចុះបងមានសាច់ញាតិរឺបងប្អូនណាដែរទៅរស់នៅក្រៅប្រទេសទេបង?

ខ៖ អត់មានផង

ក៖ រស់នៅវៀតណាម រឺក៏ថៃអីក៏អត់មានដែរណបង?

ខ៖ អត់មានទេនៅនឹងទាំងអស់នឹង

ក៖ អូ៎!បាទបង ចុះស្វាមីរបស់បងនឹងគាត់មានឈ្មោះអីគេដែរបង?

ខ៖ គាត់ឈ្មោះផាត

ក៖ ចុះគាត់ឈ្មោះស្អីគេផាតដែរបង?

ខ៖ ​ គាត់ឈ្មោះឌី ផាត

ក៖ អូ៎!គាត់ឈ្មោះឌី ផាត ចុះដូចជាបងមានចងចាំថ្ងៃដែរបងរៀបអាពាហ៍ពិពាហ៍ជាមួយគាត់នៅថ្ងៃខែឆ្នាំ ណាដែរទេបង?

ខ៖ នៅឆ្នាំ2004

ក៖ ប៉ុន្តែនៅថ្ងៃខែបងមានចងចាំទេ?

ខ៖ នៅខែ7នឹង

ក៖ ចឹងនៅខែ7ណបងណ?

ខ៖ នៅខែ7នឹងនៅថ្ងៃទី26

ក៖ ចឹងមានន័យថាអស់រយះពេល14ឆ្នាំណបងណ?

ខ៖ ចា៎!នឹងហើយ

ក៖ អូ៎!ដូចជានៅពេលដែរបងរៀបអាពាហ៍ពិពាហ៍ដូចជាបងជាអ្នករៀបចំដោយចិត្តឯងរឺមួយក៏ឪពុក ម្ដាយជាអ្នករៀបចំអោយដែរបង?

ខ៖ គឺឪពុកម្ដាយជាអ្នករៀប

ក៖ ឪពុកម្ដាយណបង ចុះពេលដែរប្ដីរបស់បងចូលស្ដីដណ្ដឹងបងនឹងដូចជាមានជាជំនូនទេ?

ខ៖ ជូនដែរតើ!

ក៖ កាលពីជំនាន់ណុងគេជូនអីគេដែរទៅបង?

ខ៖ កាលណុងបានប៉ុន្មានទេបាន500នឹង

ក៖ បាន500ហោសបង?

ខ៖ បាន500$កាលណុង

ក៖ នៅឆ្នាំណាដែរបងនៅឆ្នាំ2004?

ខ៖ នៅឆ្នាំ2004

ក៖ អូ៎ៗ!ដូចជាបងអាចប្រាប់ខ្ញុំបានទេថាប្ដីរបស់បងនឹងស្គាល់បងតាមរយះណា ហើយហេតុអីបានគាត់ស្រលាញ់បង?

ខ៖ ធ្វើការងាររោងចក្រ

ក៖ អូ៎!ធ្វើការងាររោងចក្រជាមួយគា្នហោសបង ចុះប៉ុន្តែបានរយះពេលប៉ុន្មានដែរបានគាត់ចូលស្ដីដណ្ដឹង បងដែរបង ប្រហែលជាប៉ុន្មានឆ្នាំដែរបង?

ខ៖ ស្គាល់គ្នានិយាយទៅបានប្រហែលជា3-4ខែនឹង

ក៖ អូ៎!លឿនដែរណបង?

ខ៖ ចា៎!នឹងហើយ

ក៖ ប៉ុន្តែដូចជាបងមានចំណុងអីដែរធ្វើអោយគាត់ចាប់អារម្មណ៍ដែរទេបង?

ខ៖ កាលណុងអត់ដឹងដែរនឹងធ្វើការខុសវេនគា្នដែរនឹង ខ្ញុំធ្វើការងារថ្ងៃរហូតចឹងទៅ ហើយគាត់ធ្វើការងារ យប់ចឹងរហូតចឹងទៅធ្វើការងារអស់3-4ឆ្នាំនៅនឹងចឹងដល់ពេលដែរមកជួបគា្នភ្លាមនឹងស្រលាញ់តែម្ដងនឹង

ក៖ អូ៎!លឿនដែរបង?

ខ៖ ខ្ញុំអត់ដឹងថាគេស្រលាញ់ខ្ញុំផងនឹងកាលណុងខ្ញុំធ្វើការងារថ្ងៃរហូតនឹង ហើយគាត់ធ្វើការងារយប់រហូត នឹងហាស

ក៖ បាទដូចជាបងមានចេះអានរឺមួយក៏ចេះសរសេរអក្សរខ្មែរបានល្អប៉ុណ្ណាដែរបង?

ខ៖ អត់ទេអត់ចេះទេនឹង

ក៖ ប៉ុន្តែបងរៀនបានថ្នាក់ទីប៉ុន្មានដែរបង?

ខ៖ ខ្ញុំរៀនបានថ្នាក់ទី2នឹងរៀនខ្មែរកាលណុង

ក៖ រៀនបានថ្នាក់ទី2ហោស?

ខ៖ បងចុះម្ដាយគាត់ឈឺហោសចឹងមានបានរៀនណា

ក៖ ចុះកាលពីបងរៀននឹងបងរៀននៅសាលាណាដែរបង?

ខ៖ សាលាវត្តគរឃ្លោកនៅស្រុកណុង

ក៖ ឈ្មោះសាលាឈ្មោះចឹងតែម្ដងហោសបង ឈ្មោះវត្តគរឃ្លោកចឹងតែម្ដងហោសបង?

ខ៖ ​ ចា៎!!ឈ្មោះវត្តគរឃ្លោកនឹង

ក៖ ចុះដូចជាបងមានចេះភាសាអីក្រៅពីភាសាខ្មែរដែរទេបង?

ខ៖ អត់មានចេះទេអូន អត់មានចេះអីទេនឹង

ក៖ ចឹងចេះតែខ្មែរមួយទេណបង?

ខ៖ ​ ចា៎!នឹងហើយ

ក៖ ចុះបងមានមិត្តភក្តិស្និទ្ធិស្នាលណាដែរធុះធាត់មកជាមួយគា្នដែរទេបង?

ខ៖ មានដែរប៉ុន្តែនៅពេលដែរមានគ្រួសារបែកនៅរៀងខ្លួនចឹងទៅលែងស្និទ្ធិស្នាលហើយនឹង កាលពីនៅលីវនឹងថាយើងមានភាពការស្និទ្ធិស្នាលហាស ដល់ពេលដែរយើងមានគ្រួសាររៀងខ្លួនចឹងទៅ ប្រឹងរៀងខ្លួនចឹងទៅ

ក៖ អូ៎!ប៉ុន្តែបងអាចប្រាប់ឈ្មោះមួយចំនួនដែរបងចងចាំបានទេ?

ខ៖ សុទ្អតែបងប្អូនឯងនឹង

ក៖ ប៉ុន្តែមានឈ្មោះអីគេខ្លះដែរទៅបង?

ខ៖ ​ ឈ្មោះស្រីនាង ឈ្មោះបញ្ញា ឈ្មោះកើតនិយាយរួមនឹងមាន3-4នាក់នឹងដែរស្និទ្ធិស្នាលហោស

ក៖ ប៉ុន្តែបងមានចងចាំអនុស្សាវរីយ៍អីគេខ្លះជាមួយពួកគាត់ដែរទេកាលនៅក្មេងៗៗហាសបង?

ខ៖ ភ្លេចអស់ហើយអូនអើយ

ក៖ ធ្លាប់ទៅស្រែរឺក៏ធ្វើអីគេមួយចឹងហាសបង?

ខ៖ ធ្លាប់ទៅរកត្រីមើលគោនៅស្រែអីជាមួយគា្នធម្មតានឹងហាសនៅស្រុកស្រែមានតែប៉ុណ្ណឹង

ក៖ បាទបងបាទ ចុះបងធ្លាប់ទៅធ្វើការនៅចាលស្រែដែរទេធ្វើទៅធ្វើស្រែចំការហាសបងធ្លាប់ទៅទេ?

ខ៖ ខ្ញុំទៅគេដូចថានៅសម័យនឹងគេច្រូតគេអីចឹងដូចថាពួមីងអីចឹងទៅជួយច្រូតអីចឹងនាំគ្នាទៅហើយនឹង

ក៖ ប៉ុន្តែបងមានស្រែខ្លួនឯងដែរមែនទេបង?

ខ៖ មានដែរមានតែ70អា នឹង

ក៖ ចឹងមានអត់ដល់មួយហត្តាទេណបង?

ខ៖ អត់ដល់ទេនឹង

ក៖ ដូចជាបងធ្លាប់ធ្វើអាជីវកម្មលក់ដូរអីទេបង?

ខ៖ មិនដែរទេទើបតែមកលក់នៅនឹងហាស

ក៖ ចឹងបងមានតែលក់ដំឡូងនឹងលក់ពោត ចឹងដូចជាបងធ្លាប់ចិញ្ចឹមសត្វទេ ចិញ្ចឹមគោ ចិញ្ចឹមមាន់ ចិញ្ចឹមទា ចិញ្ចឹមជ្រូកអីចឹងហាស?

ខ៖ កាលពីមុននឹងមុនឹងមកទីនេះនឹងនៅផ្ទះចិញ្ចឹមជ្រូក ប៉ុន្តែចិញ្ចឹមអត់ចំណេញទេ

ក៖ ចិញ្ចឹមច្រើនអត់បង?

ខ៖ ចិញ្ចឹម8ក្បាលនឹង ដូចថាយើងដាក់ចំណីអោយស៊ីចឹងហាស

ក៖ បាទបងបាទ

ខ៖ រយះពេល6ខែនឹង

ក៖ បានបានយកចេញទៅលក់ម្ដង?

ខ៖ ចា៎!!នឹងហើយ

ក៖ ប៉ុន្តែមាន់ ទា គោ ក្របីអីនឹងមានទេ?

ខ៖ គោនឹងមានមានធម្មតាទេមានពីរបីមានកូនដឹករាល់ថ្ងៃនឹង ចិញ្ចឹមជ្រូកនឹងអត់ចំណេញទេអូនអើយ

ក៖ បាទបង ចុះបងធ្លាប់ធ្វើការងារអីគេខ្លះដែរតាំងពីក្មេងរហូតមកដល់ពេលដែរបង?

ខ៖ អត់ទេធ្លាប់តែធ្វើការងាររោងចក្រទេនេះ នឹងមកលក់នៅនឹងតែម្ដងនឹង

ក៖ ធ្វើនៅរោងចក្រហើយនឹងបងធ្លាប់លក់ពោត ហើយនឹងបងធ្លាប់ធ្វើស្រែដែរណបង?

ខ៖ ចា៎!ធ្វើស្រែដែរនឹង

ក៖ ចុះបងគិតថាតាំងពីក្មេងរហូតមកដល់ពេលនេះនឹងតើជីវិតរបស់បងនឹងមានការផ្លាស់ប្ដូរអីគេខ្លះដែរ ទៅបង កាលពីនៅជាមួយឪពុកម្ដាយនឹងយ៉ាងម៉េចដែរ ដល់ពេលដែរបងមកនៅមានក្រុមគ្រួសារ នឹងមានការផ្លាស់ប្ដូរអីគេដែរចឹងហាសបង?

ខ៖ នៅជាមួយឪពុកម្ដាយនឹងយើងពិបាកដែរនឹងប៉ុន្តែយើងមិនគិតពីរឿងអនាគត់អីចឹងទៅណាស់

ក៖ ទោះតែយើងអត់សូវមានលុយក៏យើងនៅរស់ស្រួលដែរ?

ខ៖ នឹងហើយក៏យើងអាចរស់នៅស្រួលដែរនឹង ដល់ពេលឥឡូវនឹងយើងគិតវែងឆ្ងាយណាស់ យើងប្រឹងរកទៅកុំអោយកូនធំទៅ កុំអោយពិបាកដូចយើងចឹងហាស អិយខំប្រឹងរៀនដល់ពេលដែរខំប្រឹង រៀនចឹងទៅធ្វើទៅធ្វើការងារល្អនៅក្នុងម៉ាស៊ីនត្រជាក់អីនឹងគេចឹងហាស

ក៖ បាទបងបាទ?

ខ៖ កុំអោយវាដើរលក់ដូចយើងចឹងវាយ៉ាប់ចឹងហាស ចឹងមានគោលបំណងតែប៉ុណ្ណឹងនឹង

ក៖ បាទបងចុះម្ហូបអីគេដែរបងចូលចិត្តពិសារដែរបង?

ខ៖ ចូលចិត្តជាងគេនឹងម្ហូបស្លសំលម្ជូរ

ក៖ ចុះការី កកូរអីនឹង ចៀន ឆាអីបងចូលចិត្តដែរទេបង?

ខ៖ មិនចូលចិត្តទេ ចូលចិត្តស្លម្ជូរ សំឡក់

ក៖ ប៉ុន្តែគ្រប់ម្ជូរ រឺក៏យ៉ាងម៉េចដែរបង?

ខ៖ ម្ជូរធម្មតានឹង

ក៖ ចឹងម្ជូរធម្មតានឹង ចុះល្បែងប្រជាប្រិយ៍អីដែរបងចូលចិត្តលេងតាំងពីក្មេងហាសបង?

ខ៖ ពីក្មេងនឹងបងមិនសូវចូលចិត្តទេទៅអង្គុយតែមើលគេនឹង រាំរែកអីនឹងក៏មិនចូលចិត្តដែរនឹងទាល់ឥឡូវនឹងហាស

ក៖ ប៉ុន្តែលក្ខណះបោះអង្គុញ ចោលឈូង លាក់កន្សែងអីនឹងបង?

ខ៖ ធម្មតានឹងទៅតែមើលគេនឹង

ក៖ អត់ដែរលេងទេណបង?

ខ៖ អត់ដែរលេងទេដូចថាអត់មានចំណូលចូលចិត្តអីចឹងហាស

ក៖ ប៉ុន្តែបងចេះច្រៀងទេបង?

ខ៖ អត់ចេះទេ

ក៖ ប៉ុន្តែបងចូលចិត្តស្ដាប់បទចំរៀងអត់បង?

ខ៖ ​ ខ្ញុំចូលចិត្តដែរនឹង

ក៖ ចុះលក្ខណះបទបុរាណរឺមួយក៏បទសម័យដែរបង?

ខ៖ ទាំងបទបុរាណផងនឹងបទសម័យផងនឹង

ក៖ ចឹងបងចូលចិត្តទាំងអស់នឹង?

ខ៖ នឹងហើយចូលចិត្តទាំងអស់នឹងហាស

ក៖ ចុះបងមាននរនណាគេនៅក្នុងក្រុមគ្រួសាររបស់បងដែរពួកគាត់ចេះលេងឧបករណ៍ភ្លេងដែរទេបង?

ខ៖ គ្មានទេមានតែកូនមួយនឹងចេះតែច្រៀងនឹង

ក៖ គាត់ចូលចិត្តច្រៀងហោសបង?

ខ៖ គាត់ចូលចិត្តច្រៀងនឹងចូលចិត្តរាំណាស់តូចៗៗនឹង

ក៖ គាត់អាយុប៉ុន្មានដែរបង?

ខ៖ គាត់អាយុ6ឆ្នាំហើយនឹង

ក៖ នឹងកូនពៅរឺមួយក៏កូនបងដែរបង?

ខ៖ កូនពៅនឹងសំរាប់កូនបងនឹងអាយុ13ឆ្នាំនៅឆ្នាំនឹងហើយនឹង

ក៖ អូ៎!បាទចុះផ្ទះរបស់បងនឹងមានលក្ខណះបែបណាដែរបងដូចថាក្មេងពីនៅជាមួយឪពុកម្ដាយនឹងផ្ទះ យ៉ាងម៉េចដែរផ្ទះឈើ រឺក៏ផ្ទះថ្មប៉ុណ្ណាអីចឹង ហើយដល់ពេលដែរឥឡូវនឹង?

ខ៖ កាលនៅជាមួយឪពុកម្ដាយនឹងផ្ទះឈើធម្មតាទេ

ក៖ ប៉ុន្តែដល់ពេលដែរឥឡូវនឹងហោសបង?

ខ៖ ឥឡូវនឹងកំពុងតែធ្វើផ្ទះខ្លួនឯងនឹង

ក៖ អូ៎!ប៉ុន្តែផ្ទះដែរបងនៅនឹងដូចជាបងជួលគេរឺមួយក៏បងជាអ្នកសាងសងដោយខ្លួនឯងដែរបង?

ខ៖ នៅនឹងជួលគេប៉ុន្តែបើនៅស្រុកនឹងបងជាអ្នកសាងសងដោយខ្លួនឯងនឹង

ក៖ ចឹងប្ដីរបស់បងនឹងគាត់ចេះធ្វើផ្ទះហោសបង?

ខ៖ ទេយើងជួលគេនឹងអោយធ្វើនឹង

ក៖ ចឹងយើងជួលគេអោយធ្វើណបង?

ខ៖ ចា៎!ជួលគេនឹង

ក៖ បាទបង ចុះបងមានដឹងថាផ្ទះរបស់បងនឹងពេលដែរធ្វើនឹងគេប្រើឧបករណ៍អីគេដែរសំរាប់សាងសង ដែរបង?

ខ៖ យើងធម្មតាទេមានប្រដាប់ខួងប្រដាប់ខាត់អីនឹងប្រដាប់ខាត់ក្ដារអីធម្មតានឹង

ក៖ អូ៎!ប៉ុន្តែសាងសងជាផ្ទះឈើរឺមួយក៏សាងសងជាផ្ទះថ្មដែរបង?

ខ៖ ជាផ្ទះឈើនឹង

ក៖ អូ៎!បាទបងចុះបងគិតថាជំនាញអីគេដែរបងចេះស្ទាត់ជំនាញដែរបង?

ខ៖ មិនមានជំនាញអីដែរ

ក៖ មានលក់ដូរដែរបងគិតថាជំនាញអីមួយដែរបងស្ទាត់ជំនាញហាស?

ខ៖ ជំនាញជាងគេនឹងគឺលក់ដូរនឹងគឺលក់រាល់ថ្ងៃនឹង

ក៖ អូ៎!ចុះឪពុកម្ដាយរបស់បងនឹងគាត់ធ្លាប់បង្រៀនពីជំនាញអីទៅបងទេ?

ខ៖ អត់

ក៖ ដូចថាកូរស្ករ វេញវល្លិ៍ធ្វើឡើងត្នោតអីមួយចឹងហាស?

ខ៖ អត់មានចេះទេ តែនុំនឹងមិនចេះវេចផងនឹង

ក៖ អូ៎!ចុះធ្វើជាកន្ទេលបងចេះទេ?

ខ៖ អត់ចេះទេ

ក៖ ចុះបងអាចប្រាប់ពីពេលលំបាករបស់បងតាំងពីក្មេងរហូតមកដល់ពេលនេះបានទេ ដូចថាបងមានជួនបការលំបាកអីគេខ្លះដែរទៅបង?

ខ៖ នៅវាពិបាកនឹងវាពិបាកហើយនៅពីក្មេងនឹងវាពិបាកនឹងតាំងពីសព្វគ្រប់បែបយ៉ាងហោស ពិបាករកពាក្យនិយាយមិនត្រូវទេនឹង

ក៖ អូ៎!បាទបងបាទ?

ខ៖ ដូចថាឥឡូវនឹងយើងវាពិបាកដែរប៉ុន្តែយើងអាចរកលុយខ្លួនឯងបានហាស ដូចថាត្រូវការអីចឹងយើង អាចមានសមត្ថភាពល្មមនឹងៗៗយើងអាចទិញបានអីចឹងហាស

ក៖ ប៉ុន្តែគា្រន់តែចង់និយាយថាពេលដែរបងចាប់ផ្ដើមមានក្រុមគ្រួសារភ្លាមៗៗនឹងបងមានធ្លាប់ជួប ការលំបាកអីគេខ្លះដែរទេបង?

ខ៖ មានការលំបាកច្រើនណាស់ កាលយើងនៅមានក្រុមគ្រួសារចឹងកាលណុងយើងនៅចរិកនៅក្មេងអី ចឹងហាសណាស់

ក៖ បាទបងបាទ?

ខ៖ ពេលដែរយើងនៅក្មេងនឹងយើងមិនទាន់ចេះគិតទេនឹង ប្ដីក៏រៀងក្មេងហើយយើងក៏នៅក្មេងដែរចឹង ហាសណាស់ហើយរៀងឆេវឆាវចឹងហាស វាឆេវឆាវនឹងពិបាក

ក៖ ចុះប្ដីរបស់បងនឹងគាត់អាយុប៉ុន្មានដែរបង?

ខ៖ គាត់អាយុ37-38ឆ្នាំហើយនឹងគាត់ឆ្នាំមមែ

ក៖ អូ៎!ចឹងមានន័យថាបងគា្នមួយឆ្នាំពីរណបង?

ខ៖ ​ចា៎!!នឹងហើយ

ក៖ បាទបង ចឹងសំរាប់បងឆ្លងកាត់ការលំបាកមួយនឹងដោយរបៀបណាដែរបង?

ខ៖ និយាយទៅយើងអាចទ្រាំបានហាស

ក៖ អី្វដែរយើងអាចទ្រាំបានណបង?

ខ៖ នឹងហើយចឹងគ្មានអីដែរពិបាកដែរទ្រាំមិនបាននោះទេ និយាយទៅយើងអាចធ្វើចេញ

ក៖ ដូចថាការជំនះវាដោយរីករាយ តាមអ្វីដែរបងអាចធ្វើចេញចឹងហាស

ក៖ ចឹងដូចជាពេលណាដែរបងគិតថាមានបទពិសោធន៍ល្អនៅក្នុងជីវិតរបស់បង ពេលណាដែរបងគិតថា ជាពេលដែរបងសប្បាយជាងគេនៅក្នុងឆាកជីវិតរបស់បងដែរ?

ខ៖ ពេលសប្បាយចិត្តនឹងជួបជុំកូននឹង

ក៖ ជួបជុំកូន ក្រុមគ្រួសារនឹងឪពុកម្ដាយណបង?

ខ៖ នឹងហើយជួបជុំក្រុមគ្រួសារឪពុកម្ដាយនឹងសប្បាយចិត្តពេលដែរទៅផ្ទះម្ដងៗៗនឹង

ក៖ ចុះពេលដែរបងការហាសមួយនឹងបងមានអារម្មណ៍ថាបងសប្បាយចិត្តខ្លាំងអត់បង?

ខ៖ ធម្មតាទេកាលណុងដូចថាអត់ទាន់ចេះស្រលាញ់ចឹងដូចថាធម្មតានឹង

ក៖ អូ៎!ចឹងសំរាប់បងកាលពីក្មេងហាសបងធ្លាប់មានក្ដីស្រម៉ៃថាពេលដែរបងធំឡើងនឹងបងចង់ធ្វើអីទេ?

ខ៖ ចង់ចង់ថាចេះកាលនៅពីក្មេងនឹងខ្ញុំចង់មានប្ដីនៅស្រុកឆ្ងាយមិនចាំបាច់ថាមានម៉ូតូអាល្អជិះអីទេ មានត្រឹមតែម៉ូតូអាគប់ជិះក៏សប្បាយចិត្តដែរនឹង ខ្ញុំស្រម៉ៃចឹង

ក៖ ម៉េចចឹងបង?
ខ៖ ខ្ញុំគិតចឹងហាស

ក៖ ម៉េចបានបងចង់បានប្ដីនៅស្រុកឆ្ងាយចឹងបង?

ខ៖ បានប្ដីនឹងប្ដីឆ្ងាយចឹងហាសប្ដីនៅជិតស្រុកយួនហោស

ក៖ អត់ទេបងប្រាប់ថាបងចង់បានប្ដីដែរនៅពីខេត្តមួយដែរឆ្ងាយពីខេត្តយើងមែនទេបង?

ខ៖ ចា៎!នឹងហើយ

ក៖ ហេតុអីបានជាគោលបំណងរបស់បងគិតចង់បានចឹងដែរបង?

ខ៖ ប្រាថ្នាចង់បានប្ដីនៅស្រុកឆ្ងាយមិនចង់បានប្ដីនៅស្រុកឯងទេមើលទៅដូចថាមើលទៅដូចជាពិបាក ពេកចឹងទៅណាស់ដូចថាចង់បាននៅឆ្ងាយដូចថាពេលដែរពិបាកនឹងពិបាកអោយនៅឆ្ងាយចឹងហាសណាស់

ក៖ លក្ខណះថាកុំអោយគេ?

ខ៖ កុំអោយគេដឹងចឹងហាស

ក៖ កុំអោយគេដឹងហោសបង ប៉ុន្តែឥឡូវនឹងបានសំរេចហើយនៅឆ្ងាយមែន?

ខ៖ បានហើយនៅឆ្ងាយដែរ

ក៖ អូ៎!ចុះបងធ្លាប់គិតថាពេលដែរបងធំឡើងនឹងបងចង់ធ្វើជាគ្រូបង្រៀនរឺមួយក៏គ្រូពេទ្យ ជាលក្ខណះថាជាប៉ូលីស រឺមួយក៏ជាទាហ៊ានអីទេបង?

ខ៖ ខ្ញុំអត់ដែរគិតផងនឹង ពីព្រោះកាលណុងគ្រួសាររបស់យើងនឹងវាពិបាកចឹងវាមិននឹកគិតថាវាចឹងហាស

ក៖ បាទបងបាទ?

ខ៖ អត់មានគិតថារឿងចឹងៗៗទេនឹងអត់គិតទេ

ក៖ ប៉ុន្តែបងធ្លាប់គិតថាបងចង់ធ្វើជាអីគេមួយទេ ចង់ក្លាយជាអ្នកលក់ដូរ រឺអ្នកលក់ចាប់ហ៊ួយអីមួយចឹងហាសបង?

ខ៖ ចង់ខាងនឹងចង់ថាតិចទៀតនឹងរកលុយបានចឹង ចង់លក់ចាប់ហ៊ួយនៅផ្ទះនៅជុំកូនអីចឹងហាស កូនកាន់តែធំទៅវារៀនថ្នាក់កាន់តែខ្ពស់យើងទៅគ្រប់គ្រងវាវិញម្ដងនឹងលែងមកចឹងហាស

ក៖ បាទបង ចុះបើសិនជាចង់ផ្ដែផ្ដាំទៅកូនចៅជំនាន់ក្រោយៗៗនឹងតើបងចង់ផ្ដែផ្ដាំអីទៅពួកគាំត់ដែរ នឹងហោសបង?

ខ៖ ចង់ថាអោយយើងចេះស្រលាញ់គ្រួសារនឹងស្រលាញ់ឪពុកម្ដាយចឹងហាស អោយខំរៀនហើយ កុំភ្លើតភ្លើនពេកសម័យនេះភ្លើតភ្លើនអត់កើតទេនៅសម័យនេះ

ក៖ បាទបងចុះមានអីដែរបងចង់ផ្ដែផ្ដាំអីផ្សេងពីនឹងទៀតអត់បង?

ខ៖ គ្មានទេអូនមានតែប៉ុណ្ណឹង

ក៖ ចុះបើសិនជានិយាយពីការជៀសវៀងវិញបងជៀសវៀងពីអីគេដែរបង?

ខ៖ អោយជៀសវៀងពីគ្រឿងញៀននឹង

ក៖ មានតែគ្រឿងញៀននឹងមួយទេណបង?

ខ៖ ចា៎!!

ក៖ ​ ចឹងបាទបងជាចុងក្រោយនឹងខ្ញុំអរគុណច្រើនបងដែរបងបានអោយខ្ញុំពិភាក្សាជាមួយបងដែរ ទាក់ទងពីប្រវត្តិរបស់បង ដែរបងបានរើបរាប់ប្រាប់ខ្ញុំមិញចឹងហាស ហើយខ្ញុំនឹងដាក់ការសំភាសន៍ទាំងអស់នេះទៅក្នុងវេបសាយរបស់សាលដើម្បីតំកល់ទុកអោយកូនចៅ ជំនាន់ក្រោយៗៗរបស់បងនឹងបានស្គាល់នឹងបានដឹងហាសបង ហើយមួយទៀតនឹងខ្ញុំដូចជាជូនពរបងដើម្បីអោយបងអាចរកស៊ីមានបាន ជាមួយស្វាមីរបស់បងហើយ នឹងកូនរបស់បងដែរអោយកូនបងអាចរីកចំរើនតាមអ្វីដែរបងបានរៀបរាប់ពីមុនចឹងហាសបង

ខ៖ ចា៎!!!នឹងហើយ

ក៖ បាទចឹងជាចុងក្រោយខ្ញុំអរគុណច្រើនណាស់បង៕៕៕